**OBRAZLOŽENJE IZMJENA I DOPUNA FINANCIJSKOG PLANA**

**DRŽAVNE AGENCIJE ZA OSIGURANJE ŠTEDNIH ULOGA I**

**SANACIJU BANAKA ZA 2020. GODINU I PROJEKCIJA PLANA ZA 2021. I 2022. GODINU**

**UVOD**

Agencija je neprofitna specijalizirana financijska institucija. Cjelokupno poslovanje Agencije organizirano je kroz dvije osnovne djelatnosti: djelatnost osiguranja depozita i djelatnost sanacije institucija. Osim navedenih osnovnih djelatnosti Agencija obavlja mandatne poslove za Ministarstvo financija vezane uz administraciju Fonda za razvoj i zapošljavanje (FRZ).

Premije za osigurane depozite kao i sanacijski doprinosi su sredstva koja Agencija prikuplja od kreditnih institucija u fond osiguranja depozita (FOD) i sanacijski fond (SF), a koja se nalaze na posebnim računima kod HNB-a. Upotreba navedenih sredstava fondova strogo je zakonski propisana i ne može se koristiti u bilo koje druge svrhe.

Navedena sredstva iskazuju se pod stavkom prihoda FOD-a odnosno prihoda SF-a.

Zbog ulaska u blisku suradnju sa SRB-om, RH je obvezna ući u tzv. SRM (jedinstveni Sanacijski Mehanizam) i sredstva koja je prikupila u nacionalni sanacijski fond prenijeti u SRF (jedinstveni sanacijski fond). Navedeni transfer dogodit će se po ulasku RH u bankovnu Uniju odnosno u Eurozonu. U trenutku izrade ovih izmjena i dopuna, nije poznat točan datum navedenog transfera. Sredstva koja se prenose u SRF predstavljat će tzv. ''Hrvatski pretinac'' u SRF, a dio sredstava biti će objedinjen u jedinstveni sanacijski fond. Obzirom da u trenutku izrade ovih izmjena i dopuna nije promijenjen zakonski okvir vezan uz sanaciju i sanacijske doprinose, u računu dobiti i gubitka predviđeni sanacijski doprinosi za 2020. iskazani su kao prihodi sanacijskog fonda. Potencijalni transfer u SRF iskazan je u grupi konta 5. (kroz umanjenje imovine nacionalnog fonda).

**PRIHODI**

Ukupni prihodi Agencije u odnosu na izvorno planirana sredstva u iznosu od 585.290.000 povećani su za 135.370.000 kn i u novom planu iznose 720.660.000 kn. Povećanje se odnosi na povećane prihode od premija osiguranja depozita (obzirom da unatoč dostizanju ciljane razine FODa, premijska stopa za 2020. godinu nije smanjena). Svi ostali prihodi ostali su na razini ranije planiranih.

**RASHODI**

Za ukupne rashode poslovanja predviđeno je smanjenje od 1.612.243 kn i to prvenstveno zbog racionalizacije poslovanja nastavno na epidemiju Covid-19 virusa (sukladno dobivenim smjernicama ministarstva državne imovine). Ukupno smanjenje odnosi prvenstveno na rashode za zaposlene (-10% u odnosu na inicijalni plan), zatim na financijske i ostale rashode poslovanja, dok svi ostali rashodi ostaju na razini ranije planiranih.

Rashodi za nabavu nefinancijske imovine ostaju na razini 185.000 kn.

**RAČUN FINANCIRANJA**

Što se tiče računa financiranja, najveći dio izdataka (473 milijuna kuna) odnosi se na prijenos sredstava odnosno sanacijskih doprinosa za razdoblja od 2016. do 2019. iz nacionalnog sanacijskog fonda u SRF (jedinstveni sanacijski fond). Sva preostala raspoloživa sredstva biti će isključivo vezana uz izdatke za financijsku imovinu (izdaci za ostale vrijednosne papire- trezorske zapise RH). Ukoliko, iz bilo kojeg razloga, ne dođe do transfera sanacijskih sredstava u SRF, sva raspoloživa sredstva biti će uložena u trazorske zapise.